Hlina, Alojz, poslanec NR SR (2014-05-29):
Vážená pani predsedajúca, vážený pán minister, vážené kolegyne, kolegovia, zastúpení v hojnom počte, a však koho by to zaujímalo, keď sa rozpráva o ľuďoch a o tom, že kde budú žiť a čo budú žiť, čo budú dýchať, kde budú chodiť. Koho by to tu, však, zaujímalo? Špeciálne vyzdvihnem účasť poslancov SMER-u, poslancov SMER-u to zaujíma v počte dva. Takže, vážení občania, prípadne ktorí to pozeráte, v sále máte dvoch poslancov SMER-u, ktorých zaujíma, pardon, traja, (reakcia z pléna), ale nerátam... (Reakcia z pléna.) Nášho klubu, my sme zastúpení v plnom počte, samozrejme, ako vždy koniec koncov, ako vždy koniec koncov. Takže čo tým chcem povedať? Je to ohromná účelovosť, ohromná účelovosť, hej? Teraz ste videli, pred chvíľkou ste videli prejav budúceho kandidáta na primátora. V zásade môžme povedať, že už aj primátora Košíc, lebo však to je tak veľké, že to neprebijete ničím, hej, čiže ďalší, ďalšie volebné obdobie primátorom v Košiciach bude pán Raši. V zásade to nie je až tak zlé, len kvôli korektnosti treba povedať, že nie vy ste tí, čo zachraňujete Košice, vy konáte na základe toho, čo konali dlhodobo ľudia tam, a boli ste donútení k tomu, aby ste toto sem doniesli. To len zopakujem kvôli korektnosti a v zásade aj k povzbudeniu ľudí do budúcna, že nebojte sa zdvihnúť ten ohnutý chrbát, nebojte sa, niekedy sa niečo zadarí, obzvlášť, keď je v tom politika a takáto prezentácia, a za to im to stojí. Vyzerá to však, to, čo som včera určitým spôsobom si myslel, alebo nechcem použiť ten múdry výraz, ten sa tu nehodí, ale že by to mohlo byť, že môžme v zásade možno povedať, že obetovali Detvu a Kremnicu kvôli Košiciam a je to možno aj v sile loby, hej? Košice majú šťastie pre túto chvíľu v tom, že naozaj majú silnú loby. Tu pán Raši, pán Žiga, ešte že tu pán Paška neni, ale on za chvíľku dôjde, nebojte sa, a prednesie nejaký štátny speech v tejto veci, aby teda všetci vedeli, že aj on bol pri tom, keď zachraňovali Košice, lebo však to treba národu dať, národu a ľudu aj maďarskej menšine jasne najavo, že oni to boli, kto to zabezpečil. Čiže to, ešte si ten háčik si na to hodí. Vyzerá to tak, že banskobystrická loby zďaleka nedoťahuje, nedoťahuje kvality a silu a výtlak vašej loby, a vyzerá to, vyzerá to zatiaľ pre túto chvíľu s Detvou a Kremnicou bledo. Ale, pán minister, ja som konštruktívny v tom a teraz vám aj ľuďom tejto krajiny prípadne sa to pokúsim vysvetliť, že aké sú v zásade variácie. Neni ich toľko, aby sa nedali poňať, hej, neni ich zase až toľko. Ak vylúčime variantu, že niekto povedal, že opticky obetujme Detvu a Košice, ale ľuďom môžme povedať, zachránili sme Košice, dá sa to ustáť, tak potom zostávajú iné varianty, že naozaj bude vôľa pomôcť aj Detve, aj Kremnici. Ale otázka stojí, keď chcem pomôcť, alebo chceli ste, alebo chceme alebo kto chce, nechce, neviem, však niekto možno ani nechce pomôcť Detve a Kremnici, tak prečo nie teraz. Včera bol podľa mňa vcelku zaujímavý výbor, na ktorom pán minister sa trošku chytil. Ja nechcem, ja poviem, že ste zavádzali. Viete, tu keby bol nejaký iný váš kolega, tak by povedal úplne bez kúska, že ste klamali. Ja poviem, že ste zavádzali v tom, alebo mali ste tendenciu zavádzať v tom, že pre riešenie Detvy a Kremnice je potrebné otvoriť banský zákon, ale teraz riešime geologický zákon. Pán Zsolt Simon vám to následne veľmi pekne vysvetlil, že otvárame banský zákon, áno, čiže naozaj, pán Senko, je otvorený banský zákon. Čiže ak by bola vôľa to riešiť, ak bolo problémom to, že oni sú už vo vývojovej etape inde, tak nebol v zásade dôvod, prečo to neriešiť, nebol, lebo je otvorený banský zákon, je to len otázka kalibrácie a vôle to riešiť. A teraz otázka stojí, znova, v tom vetvení pokračujem. Pán minister potom aj avizoval, že teda nemá problém, že keď niekto predloží zákon o riešení, že ho podporí. Nuž potom mi ale povedzte, že ak by náhodou Detvancom a Kremničanom svitla šanca, že niekto si na nich spomenie, na čo je toto dobré, keď sme to mohli urobiť o jednom vrze? Potom je to už len dvakrát vylúhovaný čaj. Ale stále je to ten lepší prípad. Rozvediem prečo. Ak sa rozhodli, že je to fakt pekné, silné, bude sa o tom rozprávať, pán Raši bude primátor, pán Žiga, pán Paška bude mať balóniky na Hlavnej ulici, budú ho vítať, tak povedali si, prečo nedopriať, prečo nedopriať aj niekomu inému tento pocit. A možno naozaj teda dvakrát vylúhujú ten istý čaj a dôjde sem za rok, za pol roka iný návrh, ktorý bude riešiť kyanid v Detve. A znova predpokladám, že ho predstaví nejaký nádejný primátor Zvolena alebo Bystrice. Znova bude okolo toho rozohraná veľmi pekná hra, tak ako to – treba uznať – SMER vie. Len nie je to fér. Kľudne ste to mohli urobiť dneska o jednom vrze a boli by sme vybavení. Nemuseli ste stresovať alebo nemusíte stresovať. Ale už akoby jeden povedal, čert to ber, už nech sú, nech na nich svieti tá kamera. Nech im zvolia, koho chcú, hlavne, že tým Detvancom nebudú rozoberať ten kopec. Stále je to tá lepšia varianta. Ak to je tá varianta, len ľudí chcem upozorniť, aby odhalili takú určitú faloš v tom celom príbehu, hej? Lebo dneska sme kľudne mohli vyriešiť aj Detvu, aj Kremnicu. Úplne kľudne, nebol najmenší dôvod, najmenší dôvod nebol to nevyriešiť. Čiže asi si to chcú vychutnať na dvakrát. Ten čaj chcú vylúhovať dvakrát. Avšak nedá mi, aby som neupozornil predsa len na riziko, že čo keď nie. Lebo ver alebo ver, či jak sa to, dôveruj alebo preveruj, kým tu nebude ten návrh, ktorý by riešil kyanidovú ťažbu zlata, stále sme v stave nijakom. A keďže loby banskobystrická nie je až taká silná, nemusí to v zásade vyjsť. Nemusí to v zásade vyjsť. Pán minister včera prezentoval ako vec zásadného významu, že bolo prerušené konanie do roku 2016. Nuž z toho by som ja spozornel, lebo keby bolo prerušené konanie do roku 2015, tak by som bol menej nepokojný ako do 2016. Lebo na jar alebo na konci, na jar 2016 sú voľby. To znamená, ak niekto presunul konanie po voľbách, z taktického hľadiska urobil veľmi dobre. A to treba férovo ľuďom povedať v Detve a v Kremnici, že z toho by som bol trošku opatrný, aby ste nemali pocit, že je vybraný nejaký timeout, ktorý vás chráni. Nie, tento timeout do roku 2016 je vybraný preto, aby chránil politikov, tých, ktorí sú v tom involvovaní, v tom, že naozaj by tá správa nezaznela, keby tesne pred voľbami sa povedalo, že ideme ťažiť kyanidovou metódou v Detve. To by zakývalo aj v Košiciach možno. Už nehovorím, že by to zakývalo v Detve, v bašte vašich hlasov. Hej, čiže ten timeout, z toho by som bol vyrušený. Nie, vašich hlasov, Detva je bašta vašich hlasov. Jano Senko robí poriadnu robotu, len, chudák, nemá váš, nemá vašu silu. Takže, vážení Detvanci, Kremničania, okolití, čo ste tam, Očovania, všetci tí, majte sa na pozore! Nie je to s vami dobre. Ja by som bol z toho vyplašený. Čiže v zásade sledujte, sledujte, či príde, bude tu niekto možno avizovať, nejaký – či poslanecký, alebo vládny – návrh, ktorý bude riešiť kyanidovú ťažbu zlata, sledujte to, veľmi pozorne to sledujte, stále je to ten lepší, už nech sa odprezentujú, nech sa pousmievajú, nech neviem, nech všetko, ale v zásade vy budete mať kľud. Ale je, je vzhľadom na okolnosti celých týchto prípadov, je aj to riziko, že aj nepríde, že to zanikne. Mne opatrnosť káže na to riziko upozorniť, dobre, obzvlášť keď je prerušené konanie do roku 2016, to znamená po voľbách. Lebo po voľbách už, vážení, všetci dobre vieme, hej? Takže, jak to povedať, aby som to skončil, aby to malo význam. Lebo moje, viete, že vždycky sa hovorí, že v koho záujme, viete? Môj záujem je a to, pán minister, vám odpovedám aj na vašu včerajšiu nejakú, to bola výčitka alebo čo to bolo? Ja som, neviem, či nie dva roky dozadu, bol na pochode, s odborármi som bol na pochode, aj s pánom Senkom sme tam, som ho videl. Čiže ja som si na Detvu nespomenul včera ani predvčerom, ja som v Detve bol, asi niekoľkokrát som bol, minimálne na tom pochode som bol. S niektorými ľuďmi som sa stretol, tá téma ma zaujíma. Čiže ak by niekto, môj konflikt záujmu v tejto veci je, že nechcem, aby sa ku nám niekto správal ako ku indiánom. Nechcem to. Keď prišli Španieli do Ameriky indiánom dali sklíčka, indiáni celí natešení nosili im zlaté sošky. Prosím vás, nerobme to! Keď prišiel ten Emet, či jak sa tá vlastne firma volá, do Detvy, tak si prenajali kanceláriu v centre mesta a zriadili tam internet a napísali, vstup voľný, myslím v určitých hodinách. Viete, oni mali pocit, že prišli do peruánskeho pralesu. A že keď tam tým peruá..., tým indiánom dajú internet, no tak im dovolia ťažiť na tom námestí v Detve. Ale možno ich niekto o tom tak informoval, že to je taká krajina, my vám to všetko tak tam vybavíme, oni možno s tým došli. Lebo oni došli s tým, že Detvancom dali internet a mali, ešte boli prekvapení, že neni o to nejaký veľký záujem. Mňa uráža, uráža tento prístup, že niekto ku nám tak pristupuje. A ku nám niekto takto pristupuje a to, že tak pristupuje, zodpovednosť je aj v politickej reprezentácii. Asi tie signály my vysielame, že niekto sem s tým príde. Takže Detvancom, Kremničanom, všetkým ľuďom odporučím: prosím vás, veľmi pozorne sledujte, čo povie pán Žiga a prípadne ho chytajte za slovo. Lebo ak povie, že sa pripravuje či už vo forme poslaneckého, alebo vládneho návrhu nejaký, tak ho sledujte a povedzte kedy. Dávajte pozor, že prerušené konanie je do roku 2016, to znamená po voľbách. Z toho by som ja mal ťažké spanie, vážení! Takže chytajte, ťahajte za prsty pred voľbami, lebo po voľbách vám už nepomôže ani svätená voda, ako by Štefan Kuffa povedal. Je to naozaj fakt. Ak to nevyriešite, dneska sme to mohli vyriešiť, nie je vôľa, ale ak to nevyriešite do roku 2016, pred voľbami, v Košiciach sa ťažiť, či pardon, v Detve sa ťažiť bude. Ďakujem pekne.